মৃণাল হক

মৃণাল হক (৯ সেপ্টেম্বর ১৯৫৮ - ২২ আগস্ট ২০২০) ছিলেন একজন বাংলাদেশী ভাস্কর। তিনি ঢাকার 'রাজসিক বিহার' ও রাজশাহী বিশ্ববিদ্যালয়ের সুবর্ণ জয়ন্তী টাওয়ার ভাস্কর্যের জন্য সর্বাধিক পরিচিত।

শিক্ষা
মৃণাল হক তৎকালীন পূর্ব পাকিস্তানের রাজশাহীতে জন্ম গ্রহণ করেন। রাজশাহী ক্যাডেট কলেজ ও রাজশাহী কলেজিয়েট স্কুল থেকে শিক্ষা গ্রহণ শেষে  ১৯৭৭ সালে ঢাকা বিশ্ববিদ্যালয়ের চারুকলা ইন্সটিটিউটে ভর্তি হন। ১৯৮৪ সালে তিনি মাস্টার্স সম্পন্ন করেন।

কর্মজীবন
১৯৯৫ সালে মৃণাল আমেরিকাতে পাড়ি জমান এবং সেখানে তার প্রথম কাজ শুরু করেন। নিউইয়ার্ক সিটিতে অবস্থিত বাংলাদেশের দূতাবাসে তার প্রথম প্রদর্শনী প্রদর্শিত হয়। তিনি নিউইয়ার্কে এত বেশি কাজ করেন যে, নিউইয়ার্কের সরকারি টিভি চ্যানেলে তার একটি সাক্ষাৎকার ২৬ বার এবং সিএনএন চ্যানেলে ১৮ বার প্রচারিত হয়।Mrinal Haque in Ittadi Magazine Program on BTV

২০০২ সালে মৃণাল দেশে ফিরে আসেন এবং স্থায়ীভাবে বসবাস শুরু করেন। একই বছর তিনি নিজ উদ্যোগে নির্মাণ করেন মতিঝিলের বক ভাষ্কর্যটি । ২০০৩ সালে রাজশাহী বিশ্ববিদ্যালয়ের সুবর্ণজয়ন্তী উপলক্ষে নির্মিত গোল্ডেন জুবিলী টাওয়ার তারই শিল্পকর্ম।

উল্লেখযোগ্য কর্ম
 দুর্জয় -রাজারবাগ পুলিশ লাইন
 রাজসিক বিহার - রূপসী বাংলা হোটেলের সামনে
 কোতোয়াল - ইস্কাটনে পুলিশ কমিশনারের কার্যালয়ের সামনে
 রত্নদ্বীপ - প্রধানমন্ত্রীর কার্যালয়ের সামনে
 অতলান্তিকে বসতি - নৌবাহিনী সদরদপ্তরের সামনে
 বলাকা - মতিঝিলে
 জাঙ্ক ইয়ার্ড ফ্যামিলি - তেজগাঁওয়ে অবস্থিত ঢালাই লোহা ও শিকল দিয়ে নির্মিত ১৮শ শতকের গাড়ি।
 সুবর্ণ জয়ন্তী টাওয়ার - রাজশাহী বিশ্ববিদ্যালয়ে
 ইস্পাতের কান্না - ধানমন্ডি ২৭ নম্বর সড়ক মোড়ে
 জননী ও গর্বিত বর্ণমালা - পরিবাগে ভাষা আন্দোলন নিয়ে নির্মিত।
 প্রত্যাশা- ফুলবাড়িয়ায়
 অপ্রতিরোধ্য চাটমোহর - চাটমোহর উপজেলার মুক্তিযুদ্ধের ভাস্কর্য।
 অগ্নিঝরা-৭১ - বরগুনা টাউন হলের সামনে স্থাপিত।
 প্রত্যয়' ৭১ -  মাওলানা ভাসানী বিজ্ঞান ও প্রযুক্তি বিশ্ববিদ্যালয়ের ভাস্কর্য।

পুরস্কার ও সম্মাননা
সমালোচনা
বাংলাদেশ সুপ্রিম কোর্টের সামনে গ্রিক দেবী থেমিসের অনুকরণে ভাস্কর্য স্থাপন করে সমালোচনার মুখে পড়েন।

মৃত্যু
তিনি ২২ আগস্ট ২০২০ শুক্রবার দিবাগত রাত আনুমানিক দুইটায় নিজ বাসায় মৃত্যুবরণ করেন।

চিত্রশালা

তথ্যসূত্র

বহিঃসংযোগ

বিষয়শ্রেণী:১৯৫৮-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:২০শ শতাব্দীর বাংলাদেশী পুরুষ শিল্পী
বিষয়শ্রেণী:২০শ শতাব্দীর বাংলাদেশী ভাস্কর
বিষয়শ্রেণী:রাজশাহী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী ভাস্কর
বিষয়শ্রেণী:২১শ শতাব্দীর বাংলাদেশী পুরুষ শিল্পী